钦定古今图书集成/方舆汇编/职方典/第1182卷 > 《黄州答秦太虚》前人
## 钦定古今图书集成/方舆汇编/职方典/第1182卷 > 《黄州答秦太虚》前人

轼启。“五月未，舍弟来，得手书，劳问甚厚，日欲裁谢，因
循至今，递中复辱教，感愧益甚。比日履兹初寒，起居
何如？”轼寓居粗遣，但舍弟初到筠州，即丧一女子，而
轼亦丧一老乳母，悼念未衰。又得乡信，“堂兄中舍九
月中逝去。异乡衰病，触目凄感，念人命脆弱如此。又
承见谕，中间得疾不轻，且喜复健。吾侪渐衰，不可复”
作少年调度，当速用道书方士之言，厚自养炼。“谪居
无事，颇窥其一二，已借得本州天庆观道堂三间，冬
至后当入此室，四十九日乃出。自非废放，安得就此？”
太虚他日一为仕宦所縻，欲求四十九日闲，岂可复
得耶？富及今为之，但择平时所谓简要易行者，日夜
为之，寝食之外，不治他事，但满此期，“根本立矣。”此后
纵复出从人事，事已则心返，自不能废矣。此书到日，
恐巳不及，然亦不须用冬至也。寄示诗文，皆超然胜
绝，亹亹焉来逼人矣，如我辈亦不劳逼也。太虚未免
求禄仕，方应举，求之应举不可必。窃为君谋，宜多著
书，如所示《论兵》及《盗贼》等数篇，但似此得数十首，当
卓然有可用之实者，“不须及时事也。但旋作此书，亦
不可废应举。此书若成，聊复相示，当有知君者相喻”
此意也。公择近过此，相聚数日，说《太虚》不离口。莘老
未尝得书，知未暇通问。程公辟须其子履中哀词。轼
本自求作，今岂可食言？但得罪以来，不复作文字。自
持颇严，若复一作，则决坏藩墙。今后仍复衮衮多言
矣。初到黄廪，食既绝，人口不少，私甚忧之。但痛自节
俭，日用不得过百五十。每月朔便取四千五百钱断
为三十块，挂屋梁上，平旦用画叉挑取一块，即藏去
叉，仍以大竹筒别贮，用不尽者，以待宾客，此贾耘老
法也。度囊中尚可支一岁有馀，至时别作经画，水到
渠成，不须预虑，以此胸中都无一事。所居对岸“武昌”，
山水佳绝。有蜀人王生在邑中，往往为风涛所隔，不
能即归，则王生能为杀鸡炊黍，至数日不厌。又有潘
生者，作酒店樊口，棹小舟径至店下村酒亦自醇酽，
柑橘椑柹极多，大芋长尺馀，不减蜀中外县米斗二
十，有水路可致。羊肉如北方猪牛麞鹿如土，鱼蟹不
论。钱岐亭监酒胡定之载“书万卷随行，喜借人看黄
州曹官数人，皆家善庖馔，喜作会。太虚视此数事，吾
事岂不既济矣乎？欲与太虚言者无穷，但纸尽耳。”展
读至此，想见掀髯一笑也。子骏固吾所畏，其子亦可
喜，曾与相见否？此中有黄冈少府张舜臣者，其兄尧
臣皆云与太虚相熟，儿子每蒙批问，适会葬老乳母，
今勾当作“坟，未暇拜书。岁晚苦寒，唯万万自重。李端
叔一书，托为达之。夜中微被酒，书不成字，不罪不罪！
不宣。”轼再拜。